CELEX: 62006CA0230
Language: et
Date: 2008-04-03 00:00:00
Title: Kohtuasi C-230/06: Euroopa Kohtu (kolmas koda) 3. aprilli 2008 . aasta otsus (Corte suprema di cassazione (Itaalia) eelotsusetaotlus) — Militzer & Münch GmbH versus Ministero delle Finanze (Tolliliit — Ühenduse transiit — Tollivõla sissenõudmine — Pädev liikmesriik — Tõendid toimingu nõuetele vastavuse või eeskirjade rikkumise koha kohta — Tähtaeg — Printsipaali vastutus)

24.5.2008   
            
            
               ET
            
            
               Euroopa Liidu Teataja
            
            
               C 128/5
            
         Euroopa Kohtu (kolmas koda) 3. aprilli 2008. aasta otsus (Corte suprema di cassazione (Itaalia) eelotsusetaotlus) — Militzer & Münch GmbH versus Ministero delle Finanze
   (Kohtuasi C-230/06) (1)
   
   (Tolliliit - Ühenduse transiit - Tollivõla sissenõudmine - Pädev liikmesriik - Tõendid toimingu nõuetele vastavuse või eeskirjade rikkumise koha kohta - Tähtaeg - Printsipaali vastutus)
   (2008/C 128/07)
   Kohtumenetluse keel: itaalia
   Eelotsusetaotluse esitanud kohus
   Corte suprema di cassazione
   Põhikohtuasja pooled
   
      Hageja: Militzer & Münch GmbH
   
      Kostja: Ministero delle Finanze
   Kohtuasja ese
   Eelotsusetaotlus — Corte suprema di cassazione — Komisjoni 27. märtsi 1987. aasta määruse (EMÜ) nr 1062 ühenduse transiidiprotseduuri rakendamise ja lihtsustamise kohta (EÜT L 107, lk 1) artikli 11a ja nõukogu 12. oktoobri 1992. aasta määruse (EMÜ) nr 2913, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307), artikli 215 lõike 1 tõlgendamine — Võltsitud dokumentide alusel tolliprotseduuri lõpetamine sihttolliasutuse poolt — Sihttolliasutusele saadetise esitamata jätmisest teatamise tähtaeg — Kohaldatavus
   Resolutiivosa
   
               1.
            
            
               Tollivõlga sisse nõudnud liikmesriigi pädevuse kontrollimiseks tuleb eelotsusetaotluse esitanud kohtul määratleda, kas hetkel, kui tuvastati, et sihttolliasutusele ei ole kaubasaadetist esitatud, oli võimalik tuvastada eeskirjade rikkumise või eiramise kohta. Kui see nii on, võimaldavad nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 203 lõige 1 ja artikli 215 lõige 1 määrata tollivõla sissenõudmiseks pädevaks liikmesriigi, kelle territooriumil pandi toime esimene rikkumine või eiramine, mida võib käsitleda tollijärelevalve alt väljaviimisena. Seevastu, kui eeskirjade rikkumise või eiramise kohta ei ole sedasi võimalik tuvastada, on tollivõla sissenõudmiseks komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted määrusele nr 2913/92, artiklite 378 ja 379 kohaselt pädev see liikmesriik, kus asub lähtetolliasutus.
            
         
               2.
            
            
               Kui sihttolliasutusele ei ole kaubasaadetist esitatud ja eeskirjade rikkumise või eiramise kohta ei ole võimalik tuvastada, on üksnes lähtetolliasutus see, kes peab edastama ettenähtud teate määruse nr 2454/93 artikli 379 lõigetes 1 ja 2 viidatud üheteist- ja kolmekuulistest tähtaegadest kinni pidades.
            
         
               3.
            
            
               Asjaolu, et tollimaaklerit kui printsipaali peetakse vastutavaks tollivõla eest, ei ole vastuolus proportsionaalsuse põhimõttega.
            
         
      (1)  ELT C 190, 12.8.2006.